
ДОКЛАДНА ЗАПИСКА
от
ВЕСЕЛИН МАТЕЕВ ПРЕНЕРОВ
Председател на Постоянната комисия по култура 
и читалищна дейност



Относно: Предложение за поставяне на бюст-паметник на Васил Левски в двора на ОУ „Васил Левски“, гр. Българово


УВАЖАЕМИ ОБЩИНСКИ СЪВЕТНИЦИ, 

На 17.09.2025 г. в Общински съвет – Бургас е постъпило писмено предложение с вх. №08-00-17456 от Константин Щелиянов Щерионов – кмет на гр. Българово, относно: Поставяне на бюст-паметник на патрона на ОУ „Васил Левски“, гр. Българово, общ. Бургас.
Мотивите за изграждането на паметника са обосновани както от историческа, така и от образователна и обществена гледна точка. Васил Левски е признат национален герой, символ на свободата, справедливостта и саможертвата в името на народното благо. Поставянето на негов бюст в пространството на учебното заведение, което носи неговото име, ще представлява акт на почит и уважение към неговото дело и принос към българската история.
Проектът има ясно изразена образователна стойност, като цели да стимулира интереса на учениците към националната история и да засили патриотичното възпитание. Паметникът ще служи като визуален и емоционален ориентир, който ще подпомага учебния процес, ще бъде използван при провеждане на тържества, възпоменания и тематични събития, свързани с българската културно-историческа памет.
От социална гледна точка, инициативата цели да обедини местната общност около кауза, която носи висока морална стойност. Проектът предвижда финансиране чрез бюджетни средства на училището, както и чрез дарения от граждани и спомоществователи, което ще насърчи доброволчеството и чувството за съпричастност.
Изграждането на бюст-паметника ще допринесе за утвърждаване на Българово като културно и образователно средище, ще обогати градската среда и ще създаде ново пространство за граждански инициативи и историческо възпоменание.
Към предложението е представена необходимата документация за разглеждане в постоянните комисии, съгласно Правилник за изграждане, поставяне, преместване и премахване на паметници, монументи, паметни плочи и други на територията на община Бургас. 
На 24.09.2025 г., от 11:20 часа, в зала №1 на Община Бургас, се проведе заседание на Сборна комисия  по  чл. 11 от Правилника за реда за изграждане, поставяне, преместване и премахване на паметници, монументи, паметни плочи и други на територията на община Бургас, на което членовете установиха, че са налице изискуемите документи и подкрепиха искането за поставяне на бюст-паметник на Васил Левски в двора на ОУ „Васил Левски“, гр. Българово.
Предвид гореизложеното и на основание чл. 62, ал.8 от ЗУТ, чл. 21, ал. 1, т. 23 от ЗМСМА и чл. 11 от Правилника за реда за изграждане, поставяне, преместване и премахване на паметници, монументи, паметни плочи и други на територията на община Бургас, предлагам на Общински съвет – Бургас  да вземе следното

РЕШЕНИЕ:

1. Дава съгласие за поставяне на бюст-паметник на Васил Левски в двора на ОУ „Васил Левски“, гр. Българово, общ. Бургас.
2. Финансирането да бъде изцяло обезпечено от бюджета на училището и от спомоществователи.



Приложения:
1. Предложение от Константин Щерионов – кмет на гр. Българово, с вх. №08-00-17456/17.09.2025 г.; 
2. Мотиви за поставяне на бюст-паметника;
3. Протокол-решение № 15/06.08.2025 г. по т.11 на Експертен съвет по устройство на територията;
4. Комбинирана скица-извадка от действащ ПУП – ПРЗ за УПИ XI в кв.77 по плана на гр. Българово;
5. Обяснителна записка от арх. Свилен Добрев;
6. Визуализация на бюст-паметник на Васил Левски;
7. Скици.
8. [bookmark: _GoBack]Протокол от проведено заседание на Сборна комисия по чл. 11 от Правилника за реда за изграждане, поставяне, преместване и премахване на паметници, монументи, паметни плочи и други на територията на община Бургас.





С уважение,

ВЕСЕЛИН ПРЕНЕРОВ
Председател на Постоянната комисия по 
култура и читалищна дейност

